এই নিবন্ধটি ৩৩০ থেকে ১৯২২ খ্রিষ্টাব্দের মধ্যে বিদ্যমান একটি ঐতিহাসিক শহর সম্পর্কে। গ্রীক এবং রোমান সাম্রাজ্যের প্রথমদিককার সময়ের এই শহর সম্পর্কে জানার জন্য বাইজেন্টিয়াম দেখুন। এর বর্তমান অবস্থা অর্থাৎ আধুনিক শহরটি সম্পর্কে জানার জন্য ইস্তাম্বুল দেখুন।
"কনস্টান্টিনোপলিস" শিরোনামকে এখানে পুনর্নির্দেশ করা হয়েছে। প্রাচীন অসরোয়েনায় থাকা একই নামের শহরটি সম্পর্কে জানার জন্য কনস্টান্টিনোপল (অসরোয়েন) দেখুন। অটোমান গ্রিক সংবাদপত্র সম্পর্কে জানার জন্য কনস্টান্টিনোপলিস (সংবাদপত্র) দেখুন।

**কনস্টান্টিনোপল** 
৩৩০ খ্রিস্টাব্দে প্রতিষ্ঠিত হবার পর রোমান সাম্রাজ্যের প্রকৃত রাজধানী হয়ে উঠে কনস্টান্টিনোপল। এরপর ৪৭৬ খ্রিস্টাব্দে রেভেনা এবং পশ্চিম রোমান সাম্রাজ্যের পতনের পর ডি জুর রাজধানী হয়। এটি পূর্ব রোমান সাম্রাজ্যের (বাইজেন্টাইন সাম্রাজ্য নামেও পরিচিত; ৩৩০-১২০৪ এবং ১২৬১-১৪৫৩), লাতিন সাম্রাজ্য (১২০৪-১২৬১), এবং উসমানীয় সাম্রাজ্য (১৪৫৩-১৯২২) এর রাজধানী ছিলো। তুরস্কের স্বাধীনতা যুদ্ধ 'র পর রাজধানী আঙ্কারা চলে আসে। ১৯৩০ সালে আনুষ্ঠানিকভাবে ইস্তাম্বুল নামকরন করা হয়। বর্তমানে শহরটি তুরস্ক প্রজাতন্ত্রের বৃহত্তম শহর এবং অর্থনৈতিক কেন্দ্র (১৯২৩-বর্তমান)। কন্সটান্টিনোপল ইউরোপের অন্যতম বৃহৎ শহর। 
৩২৪ সালে পশ্চিমা এবং পূর্ব রোমান সাম্রাজ্যগুলি পুনরায় একত্রিত হওয়ার পর প্রাচীন শহর বাইজেন্টিয়ামকে রোমান সাম্রাজ্যের নতুন রাজধানী হিসেবে নির্ধারন করা হয়েছিলো। এসময় সম্রাট কনস্টানটাইন দ্যা গ্রেট দ্বারা শহরটির নামকরন করা হয় নভা রোমা বা নতুন রম। ১১ মে ৩৩০ তারিখে কনস্টানতাইনকে উৎসর্গ করে এর নাম কনস্টান্টিনপল রাখা হয়। কনস্টানন্টিনোপলকে সাধারনত কেন্দ্র এবং অর্থোডক্স খ্রিস্টান সভ্যতার বাহক মনে করা হয়। ৫ম শতাব্দীর মাঝামাঝি থেকে ১৩শ শতাব্দীর প্রথম দিকে কনস্টানটিনোপল ছিলো ইউরোপের বৃহত্তম এবং ধনী শহর। শহরটি তার স্থাপত্যের মাস্টারপিস এর জন্য বিখ্যাত হয়ে ওঠে। যেমন - হাজিয়া সোফিয়া, ইস্টার্ন অর্থোডক্স চার্চের ক্যাথেড্রাল, যা একুমেনিকাল প্যাট্রিয়ার্কেটের আসন হিসেবে কাজ করেছিলো, পবিত্র ইম্পেরিয়াল প্যালেস যেখানে সম্রাটরা থাকতেন, হিপ্পড্রোম, ল্যান্ডের গল্ডেন গেট প্রাচীর এবং ঐশ্বর্যশালী অভিজাত প্রাসাদ, কনস্টান্টিনোপল বিশ্ববিদ্যালয়টি পঞ্চম শতাব্দীতে প্রতিষ্ঠিত হয়েছিলো। ১২০৪ এবং ১৪৫৩ খ্রীষ্টাব্দের আগে এখানে শৈল্পিক ও সাহিত্যের ভান্ডার ছিলো। আরো ছিলো একুমেনিকাল প্যাট্রিয়ার্কের বাড়ি এবং খ্রিস্টধর্মের পবিত্রতম ধ্বংসাবশেষ যেমন কাঁটার মুকুট এবং ট্রু ক্রস এর অভিভাবক।

নামকরণ
------

কনস্টান্টিনোপলের পূর্বনাম ছিল বাইজান্টিয়াম। সম্রাট কন্সটান্টাইন যখন এখানে রোমান সাম্রাজ্যের রাজধানী সরিয়ে আনেন তখন এই শহরের নামকরণ করেন কনস্টান্টিনোপল যার অর্থ কন্সটান্টাইনের শহর।
পরবর্তীতে ফাতিহ সুলতান মুহাম্মদ কন্স্টান্টিনোপল জয় করে, এর নাম পরিবর্তন করে রাখেন "ইস্তাম্বুল" (মতান্তরের "ইসলামবুল", অর্থাৎ ইসলামের শহর) এ নামটিই এখনো ব্যবহৃত হচ্ছে।

ইতিহাস
------

সম্রাট কন্সটান্টাইনের সময়ের বহু আগে থেকেই এই শহর অত্যন্ত গুরুত্বপূর্ণ ছিল। কারণ এটি ছিল ভূমধ্যসাগর ও কৃষ্ণসাগরের মধ্যে সংযোগ স্থাপনকারী বসফরাস প্রণালীর তীরে অবস্থিত। ধারণা করা হয় খ্রিস্টপূর্ব সপ্তম শতকে মেগাররা এখানে চালসেডন(Chalcedon) নামে একটি শহর স্থাপন করে। এটি অবস্থিত ছিল বসফরাসের অপর পারে। পরবর্তীতে মেগারদের এক গোত্রপ্রধান বাইজাস এর নামে বাইজান্টিয়াম শহরটি স্থাপিত হয়। এই বিষয়ে হেরোডোটাস থেকে শুরু করে অনেক গ্রিক ও রোমান ইতিহাসবিদ অনেক তথ্য রেখে গেছেন।

দীর্ঘকাল ধরে এই শহরের মূল গুরুত্ব ছিল বাণিজ্যবন্দর হিসেবে। দ্বিতীয় শতকের শেষ দিকে সম্রাট সেপ্তিমিয়াস সেভারাস তার প্রতিদ্বন্দ্বী পেসিনিয়াস নিগারকে হারানোর পর এই শহরের অনেক ক্ষতি সাধন করেন। কন্সটান্টাইন যখন রোমান সাম্রাজ্যের নতুন রাজধানীর জন্য জায়গা অনুসন্ধান করছিলেন তখন শুরুতে আরও অন্যান্য শহরের কথাও চিন্তা করেছিলেন। ৩২৪ খ্রিষ্টাব্দেও এটি গ্রামের মত ছিল। অনেকটা হঠাৎ করেই তিনি এখানে রাজধানী স্থাপন করেন। খ্রিষ্টান ঐতিহাসিকগণ অলৌকিক প্রভাবের কথা বলেছেন।

রাজধানী হবার পরই এই শহরের অভুতপুরব উন্নতি ঘটে। চতুর্থ শতকের শুরুতে এখানে দুই লক্ষাধিক লোক বাস করত। পূর্ব রোমান সাম্রাজ্য যতদিন গুরুত্বপূর্ণ ছিল ততদিন এই শহরও জৌলুশময় ছিল। কিন্তু ১২০৪ সালে চতুর্থ ক্রুসেডের সময় ক্রুসেডাররা এই শহরের ব্যাপক ক্ষতি করে। পরবর্তী ২০০ বছর এই শহর অধঃপতনের দিকেই ছিল। তবে খ্রিষ্টান ধর্মের একটি প্রধান শহর হিসেবে এর গুরুত্ব সবসময়ই ছিল। এই শহরের প্রতিরক্ষা পদ্ধতিও ছিল অত্যন্ত দৃঢ়। তাই আরব ও তুর্কিরা বহু শতাব্দী ধরে চেষ্টা করেও এই শহর জয় করতে পারেন নি। মুহাম্মাদ(সাঃ) এর ভবিষ্যদ্বাণী অনুযায়ী ১৪৫৩ সালে ফাতিহ সুলতান মুহাম্মদ এই শহরটি জয় করার মাধ্যমে ১১০০ বছরের খ্রিষ্টীয় রোমান বাইজেন্টাইন সাম্রাজ্যের পতন ঘটে এবং তিনি এটিকে উসমানীয় সাম্রাজ্যের রাজধানী হিসেবে ঘোষণা করেন।

গ্যালারি
--------

* বাইজেন্টাইন যুগে কনস্টান্টিনোপল এবং প্রোপোন্টিস (মারমারা সাগর)বাইজেন্টাইন যুগে কনস্টান্টিনোপল এবং প্রোপোন্টিস (মারমারা সাগর)
* আয়া সোফিয়াআয়া সোফিয়া
* রোমান সাম্রাজ্যের নতুন রাজধানী হিসাবে কনস্টান্টিনোপল প্রতিষ্ঠার স্মরণে ৩৩০ সালে কন্সট্যান্টাইন কর্তৃক নির্মিত কন্সট্যান্টাইনের স্তম্ভরোমান সাম্রাজ্যের নতুন রাজধানী হিসাবে কনস্টান্টিনোপল প্রতিষ্ঠার স্মরণে ৩৩০ সালে কন্সট্যান্টাইন কর্তৃক নির্মিত কন্সট্যান্টাইনের স্তম্ভ
* থিওডোসিয়াসের স্মৃতিস্তম্ভ হলো ফেরাউন তৃতীয় থুতমোজের প্রাচীন মিশরীয় স্মৃতিস্তম্ভথিওডোসিয়াসের স্মৃতিস্তম্ভ হলো ফেরাউন তৃতীয় থুতমোজের প্রাচীন মিশরীয় স্মৃতিস্তম্ভ
* পামাক্যারিস্টোস গির্জা বা থিওটোকোস পামাক্যারিস্টোস গির্জা হলো ইস্তাম্বুলের অন্যতম বিখ্যাত গ্রীক অর্থোডক্স বাইজেন্টাইন গীর্জাপামাক্যারিস্টোস গির্জা বা থিওটোকোস পামাক্যারিস্টোস গির্জা হলো ইস্তাম্বুলের অন্যতম বিখ্যাত গ্রীক অর্থোডক্স বাইজেন্টাইন গীর্জা
* একটি সাধারণ ক্রস, যা ইস্তাম্বুলের আয়া আইরিন গির্জার আইকনোক্লাস্ট শিল্পের উদাহরণএকটি সাধারণ ক্রস, যা ইস্তাম্বুলের আয়া আইরিন গির্জার আইকনোক্লাস্ট শিল্পের উদাহরণ
* সম্রাট প্রথম কনস্টান্টাইন, আয়া সোফিয়া, আনু. 1000 খ্রিষ্টাব্দসম্রাট প্রথম কনস্টান্টাইন, আয়া সোফিয়া, আনু. 1000 খ্রিষ্টাব্দ
* আয়া আইরিনআয়া আইরিন

তথ্যসূত্র
---------

1. ↑  "রোমান সাম্রাজ্য"। *উইকিপিডিয়া*। ২০২৩-০২-০২।
2. ↑  Alexander, Vasiliev। *History of the Byzantine Empire, 324-1453*।

বহিঃসংযোগ
---------


উইকিমিডিয়া কমন্সে **কনস্টান্টিনোপল** সংক্রান্ত মিডিয়া রয়েছে।

* Constantinople, from *History of the Later Roman Empire*, by J.B. Bury
* History of Constantinople from the "New Advent Catholic Encyclopedia."
* Monuments of Byzantium – Pantokrator Monastery of Constantinople
* Constantinoupolis on the web Select internet resources on the history and culture